gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 9049, del 26-03-2021 (2021/3128)

Extracte de la Resolució de 26 de gener de 2021, del vicerector d'Internacionalització i Cooperació de la Universitat de València, per la qual es convoquen i s'estableixen les bases reguladores de la convocatòria de Beques Joves Investigadors 2021.
--------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9049

Data del DOGV
:   26-03-2021

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2021/3128


Data del document
:   09-02-2021

Organisme emissor
:   Universitat de València

Tipus de document
:   Extracte

Descriptors 

:   * ajuda pública

Extracte de la Resolució de 26 de gener de 2021, del vicerector d'Internacionalització i Cooperació de la Universitat de València, per la qual es convoquen i s'estableixen les bases reguladores de la convocatòria de Beques Joves Investigadors 2021. [2021/3128]  
BDNS (identif.): 554677.  
  
De conformitat amb el que estableixen els articles 17.3.b i 20.8.a de la Llei 38/2003, de 17 de novembre, general de subvencions, se'n publica l'extracte de la convocatòria, el text complet de la qual podeu consultar en la Base de dades nacional de subvencions   
http://www.pap.minhap.gob.es/bdnstrans  
  
Primer. Persones beneficiàries   
Joves investigadors i investigadores procedents de països prioritzats de cooperació al desenvolupament determinats en les bases de la convocatòria.  
  
Segon. Objecte  
La realització d'un treball d'investigació per part de jóvens investigadors de països en via de desenvolupament per a l'actualització científica o tècnica en un departament o institut de la Universitat de València, sota la direcció d'un/a professor/a doctor/a, que serà el seu tutor o tutora durant l'estada, de manera que permeta el beneficiari/a d'adquirir o ampliar coneixements, o l'aprenentatge de tècniques relacionades amb la seua activitat científica y/o professional.  
  
Tercer. Bases reguladores  
La convocatòria i les seues bases reguladores estan publicades en la següent url:  
http://ir.uv.es/PCzS0i3  
  
Quarta. Quantia  
La quantia total de la convocatòria és de 80.000 euros, es donarà un màxim de 18 beques.  
  
Cinqué. Termini de presentació de sol·licituds  
El termini de presentació de les sol·licituds serà d'un mes des de l'endemà de la data de publicació de la convocatòria en el Diari Oficial de la Generalitat Valenciana (DOGV). La convocatòria també es publicarà en el tauler oficial d'anuncis de la Universitat de València i a la pàgina web de cooperació de la Universitat de València.  
  
València, 9 de febrer de 2021.- El vicerector d'Internacionalització i Cooperació (p. d. rectora DOGV 18.01.2021): Carlos Padilla Carmona..
Diari Oficial de la Generalitat Valenciana


Sumari del DOGV 9112, del 22-06-2021 (2021/6957)

RESOLUCIÓ d'11 de juny de 2021, de la Direcció General de Recursos Humans, de la Conselleria de Sanitat Universal i Salut Pública, per la qual se citen a termini les persones interessades en el procediment ordinari número 2/293/2021, del Tribunal Superior de Justícia de la Comunitat Valenciana, Sala Contenciosa Administrativa, Secció Segona.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9112

Data del DOGV
:   22-06-2021

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2021/6957


Data del document
:   11-06-2021

Organisme emissor
:   Conselleria de Sanitat Universal i Salut Pública

Tipus de document
:   Resolució

Descriptors 

:   * Conselleria de Sanitat Universal i Salut Pública

RESOLUCIÓ d'11 de juny de 2021, de la Direcció General de Recursos Humans, de la Conselleria de Sanitat Universal i Salut Pública, per la qual se citen a termini les persones interessades en el procediment ordinari número 2/293/2021, del Tribunal Superior de Justícia de la Comunitat Valenciana, Sala Contenciosa Administrativa, Secció Segona. [2021/6957]  
El Tribunal Superior de Justícia de la Comunitat Valenciana, Sala Contenciosa Administrativa, Secció Segona, ha ordenat la pràctica de citació a termini dels tercers interessats, relatius al recurs contenciós administratiu esmentat en la capçalera, per la qual cosa es procedeix a la notificació mitjançant la publicació d'aquesta en el Diari Oficial de la Generalitat Valenciana.  
  
Recurrent: María Teresa Parra Soriano i María José Palomares Blanco.  
Persones interessades: participants en el concurs oposició per a la provisió de vacants d'infermer o infermera especialista obstetricoginecològica gestionades per la Conselleria de Sanitat Universal i Salut Pública.  
Referència: Tribunal Superior de Justícia de la Comunitat Valenciana, sala contenciosa administrativa, secció segona, procediment ordinari: 2/293/2021.  
  
D'acord amb el que estableix l'article 49 de la Llei 29/1998, de 13 de juliol, de la jurisdicció contenciosa administrativa, se citen les persones interessades en el procediment descrit, a fi que puguen comparéixer en les actuacions en el termini de nou dies, si al seu dret convé. No obstant això, es fa constar que la Generalitat Valenciana, representada pels lletrats de l'Advocacia General, compareix en el present recurs en defensa del manteniment de la resolució objecte de recurs.  
  
  
València, 11 de juny de 2021.- La directora general de Recursos Humans: Carmen López Delgado.
Diari Oficial de la Generalitat Valenciana


Sumari del DOGV 9117, del 30-06-2021 (2021/7014)

RESOLUCIÓ de 18 de juny de 2021, de la Universitat d'Alacant, per la qual es corregeix un error en la Resolució de 31 de maig, per la qual es convoca concurs d'accés a places de cossos de funcionaris docents universitaris pel sistema d'accés lliure.
---------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9117

Data del DOGV
:   30-06-2021

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2021/7014


Data del document
:   18-06-2021

Organisme emissor
:   Universitat d'Alacant

Tipus de document
:   Resolució

Correcció d'errades

 Descriptors 

:   * concurs administratiu

RESOLUCIÓ de 18 de juny de 2021, de la Universitat d'Alacant, per la qual es corregeix un error en la Resolució de 31 de maig, per la qual es convoca concurs d'accés a places de cossos de funcionaris docents universitaris pel sistema d'accés lliure. [2021/7014]  
Detectat un error en el text remés per a la publicació en la mencionada resolució, publicada en DOGV número 9106, de 14 de juny de 2021, es rectifica tal com segueix:  
  
En la pàgina 27335, en la plaça número DF00389  
  
On diu: María   
Leonor Calvo Galván, professora titular d'universitat de la Universitat de Lleó  
  
Ha de dir:   
María Leonor Calvo Galván, catedràtica d'universitat de la Universitat de Lleó  
  
Alacant, 18 de juny de 2021.- La rectora, p. d. (RR 22.12.2020), el vicerector d'Ordenació Acadèmica i Professorat: Luis Alfonso Martínez Giner.
Diari Oficial de la Generalitat Valenciana


Sumari del DOGV 9095, del 28-05-2021 (2021/5050)

Informació pública de l'estudi de detall per a l'ampliació de l'Hospital IMED Levante, situat al carrer del Doctor Santiago Ramón y Cajal, número 7.
----------------------------------------------------------------------------------------------------------------------------------------------------

### Dades del document

Número de DOGV
:   9095

Data del DOGV
:   28-05-2021

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2021/5050


Data del document
:   30-04-2021

Organisme emissor
:   Ajuntament de Benidorm

Tipus de document
:   Anunci

Descriptors 

:   * Benidorm
    * pla d'urbanisme
    * administració local

Informació pública de l'estudi de detall per a l'ampliació de l'Hospital IMED Levante, situat al carrer del Doctor Santiago Ramón y Cajal, número 7. [2021/5050]  
Per la Resolució de la regidora-delegada d'Urbanisme núm. 1739/2021, de data 29 d'abril de 2021, s'ha resolt sotmetre a informació pública l'estudi de detall per a l'ampliació de l'Hospital «IMED Levante», situat en carrer Dr. Santiago Ramón y Cajal núm. 7, formulat per la mercantil Hospimar 2000, SL. Així mateix, se suspén l'atorgament de llicències urbanístiques de parcel·lació de terrenys, edificació i demolició en este àmbit en el qual només podran concedir-se llicències per a obres o actuació compatibles amb l'antiga i nova ordenació.  
  
Durant el termini de vint dies, des de l'endemà de la publicació de l'anunci en el Diari Oficial de la Generalitat Valenciana, els interessats podran consultar l'esmentat document en les dependències del Departament d'Urbanisme de l'Ajuntament de Benidorm, plaça de Ses Majestats els Reis d'Espanya núm. 1, de 9.00 a 14.00 hores, i en la pàgina web www.benidorm.org, i formular, en el mateix termini, les al·legacions que estimen pertinents.  
De conformitat amb el que s'establix en l'article 57.1.a de la Llei 5/2014, de 25 de juliol, de la Generalitat, d'ordenació del territori, urbanisme i paisatge, de la Comunitat Valenciana, es dona publicació al present anunci per a coneixement general.  
  
Benidorm, 30 d'abril de 2021.- La regidora delegada d'Urbanisme: Lourdes Caselles Doménech.
Diari Oficial de la Generalitat Valenciana


Sumari del DOGV 9205, del 29-10-2021 (2021/10218)

RESOLUCIÓ de 4 d'octubre de 2021, de la directora general de Recursos Humans, per la qual s'aprova el llistat provisional de persones aspirants admeses i excloses en el concurs oposició per a la provisió de vacants de metge o metgessa de documentació clínica i admissió, dependents de la Conselleria de Sanitat Universal i Salut Pública.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9205

Data del DOGV
:   29-10-2021

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2021/10813


Data del document
:   04-10-2021

Organisme emissor
:   Conselleria de Sanitat Universal i Salut Pública

Tipus de document
:   Resolució

Anàlisi jurídica

 Descriptors 

:   * Conselleria de Sanitat Universal i Salut Pública
    * concurs administratiu

RESOLUCIÓ de 4 d'octubre de 2021, de la directora general de Recursos Humans, per la qual s'aprova el llistat provisional de persones aspirants admeses i excloses en el concurs oposició per a la provisió de vacants de metge o metgessa de documentació clínica i admissió, dependents de la Conselleria de Sanitat Universal i Salut Pública. [2021/10811]  
De conformitat amb la base 4.1 de la Resolució de 17 de desembre de 2020, de la directora general de Recursos Humans, per la qual es convoca un concurs oposició per a la provisió de vacants de metge o metgessa de documentació clínica i admissió, dependents de la Conselleria de Sanitat Universal i Salut Pública (DOGV núm.9004, de 25.01.2021), aquesta Direcció General de Recursos Humans resol aprovar el llistat provisional d'aspirants admesos i exclosos, que figura en l'annex I.  
  
Les persones aspirants podran realitzar les al·legacions i/o esmenes que consideren en el termini de deu dies hàbils comptats des de l'endemà de la publicació d'aquesta resolució en el Diari Oficial de la Generalitat Valenciana.  
Per a això disposaran d'un manual d'instruccions bàsiques on es troba el procediment a seguir per a la presentació d'al·legacions i/o esmenes a l'admissió provisional a aquest procés selectiu i que es troba en el següent enllaç:  
https://www.gva.es/downloads/WF/EP/02\_MANUAL\_ALEG\_SUBS.pdf  
A més, es publicarà en la pàgina web d'aquesta conselleria (www.san.gva.es) en l'apartat «Recursos humans / Oposicions i trasllats / Concurs oposició».  
  
València, de 4 d'octubre 2021.- La directora general de Recursos Humans: Carmen López Delgado.
Diari Oficial de la Generalitat Valenciana


Sumari del DOGV 9030, del 01-03-2021 (2021/1528)

Informació pública de l'aprovació de l'informe ambiental i territorial estratègic del Pla de reforma interior modificatiu de l'ordenació detallada de la unitat d'execució 4.2 de Montesano.
--------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9030

Data del DOGV
:   01-03-2021

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2021/1528


Data del document
:   04-02-2021

Organisme emissor
:   Ajuntament de San Antonio de Benagéber

Tipus de document
:   Anunci

Descriptors 

:   * San Antonio de Benagéber
    * pla d'urbanisme
    * administració local

Informació pública de l'aprovació de l'informe ambiental i territorial estratègic del Pla de reforma interior modificatiu de l'ordenació detallada de la unitat d'execució 4.2 de Montesano. [2021/1528]  
De conformitat amb l'article 51.7 de la Llei 5/2014, de 25 de juliol, de la Generalitat, d'ordenació del territori, urbanisme i paisatge, de la Comunitat Valenciana, es procedeix a publicar l'aprovació de l'informe que després es dirà, mitjançant un acord de la Junta de Govern Local de l'Ajuntament de San Antonio de Benagéber, com a òrgan ambiental de l'Ajuntament, en la sessió celebrada el 5 d'agost de 2020, en l'expedient 2264/2019 Gestiona, del qual es va donar compte al Ple de la corporació en sessió de 26 de novembre de 2020, i la part dispositiva del qual diu el següent:  
  
«Primer  
Aprovació per part de l'òrgan ambiental de la proposta de resolució en informe número 065/20, efectuat per l'enginyer tècnic industrial municipal, que emet el corresponent informe ambiental i territorial estratègic favorable en el procediment simplificat d'avaluació ambiental i territorial estratègica de tràmit del Pla de reforma interior modificatiu de l'ordenació detallada de la unitat d'execució 4.2 de Montesano, per a l'ampliació d'un centre educatiu, per considerar que no té efectes significatius en el medi ambient, amb el compliment de les determinacions que s'inclouen en aquest informe.  
  
  
Segon  
Remetre a l'òrgan promotor aquesta aprovació de l'informe ambiental, a l'efecte de continuar els tràmits consegüents, així com als qui hi consten com a interessats.»  
  
San Antonio de Benagéber, 4 de febrer de 2021.- El secretari: Ismael Asensio Paricio.
Diari Oficial de la Generalitat Valenciana


Sumari del DOGV 9111, del 21-06-2021 (2021/6306)

Bases i convocatòria del procés selectiu per a la provisió d'un lloc de tècnic o tècnica superiors informàtics.
---------------------------------------------------------------------------------------------------------------

### Dades del document

Número de DOGV
:   9111

Data del DOGV
:   21-06-2021

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2021/6306


Data del document
:   03-06-2021

Organisme emissor
:   Ajuntament de la Vall d'Uixó

Tipus de document
:   Anunci

Descriptors 

:   * Vall d'Uixó, la
    * concurs administratiu

Bases i convocatòria del procés selectiu per a la provisió d'un lloc de tècnic o tècnica superiors informàtics. [2021/6306]  
En el Butlletí Oficial de la Província de Castelló número 66, de data 3 de juny de 2021, apareixen publicades les bases, així com la convocatòria, per a la provisió d'un lloc de tècnic o tècnica superiors informàtics, pel sistema de concurs de mèrits obert a altres administracions locals, corresponent a l'escala d'administració especial, subescala tècnica, i classe tècnics/ques superiors/mitjans de l'Ajuntament de la Vall d'Uixó, grup B.  
El termini de presentació d'instàncies per a l'esmentada convocatòria quedarà obert quan aparega publicat en el Boletín Oficial del Estado el corresponent anunci.  
Cosa que es fa pública per a general coneixement i als efectes oportuns.  
  
La Vall d'Uixó, 3 de juny de 2021.- L'alcaldessa presidenta: Tania Baños Martos.
Diari Oficial de la Generalitat Valenciana


Sumari del DOGV 9034, del 04-03-2021 (2021/1235)

Notificació de la sentència dictada en el judici verbal número 1172/2017.
-------------------------------------------------------------------------

### Dades del document

Número de DOGV
:   9034

Data del DOGV
:   04-03-2021

Secció del DOGV
:   IV. ADMINISTRACIÓ DE JUSTÍCIA

Número del document
:   2021/1235


Organisme emissor
:   Jutjat de Primera Instància Número 6 de València

Tipus de document
:   Edicte

Notificació de la sentència dictada en el judici verbal número 1172/2017. [2021/1235]  
 Procediment: judici verbal (250.2) [vrb] - 1172/2017-7.  
De: Cajamar Seguros Generales, SA, de Seguros y Reaseguros.  
Procuradora: María Antonia Ferrer García-España.  
Contra: Juan Jose Ballester Hernández.   
En el procediment de judici verbal número 1172/2017, seguit a instàncies de Cajamar Seguros Generales, SA, de Seguros y Reaseguros, contra Juan Jose Ballester Hernández, s'ha dictat la sentència que té la dispositiva com segueix:  
  
«Dispositiva  
Estime la demanda formulada per la procuradora la senyora Ferrer Garcia-España, en nom i representació de Cajamar Seguros Generales, SA, de Seguros y Reaseguros, contra Juan Jose Ballester Hernández, a qui condemne a pagar a l'entitat demandant la quantitat de 1.488,88 euros i al pagament dels interessos legals des de la interpel·lació judicial; amb imposició expressa de costes a la part demandada.  
  
Notifiqueu aquesta resolució a les parts i feu-los saber que és ferma i que, en contra, no s'hi pot interposar cap recurs.  
  
Aquesta és la meua sentència, que pronuncie, mane i signe.»  
  
Publicació: la sentència anterior va ser publicada pel jutge o la jutgessa, en audiència pública, mitjançant lectura íntegra. En done fe.  
I, atés que es desconeix el parador del demandat, Juan Jose Ballester Hernández, expedisc aquest edicte perquè li valga de notificació en deguda forma.  
  
València, 1 de setembre de 2020.- La lletrada de l'Administració de justícia: M. José Navarro Melchor.
Diari Oficial de la Generalitat Valenciana


Sumari del DOGV 9183, del 28-09-2021 (2021/9592)

Informació pública de la pèrdua de la carta de pagament número 032020M32.
-------------------------------------------------------------------------

### Dades del document

Número de DOGV
:   9183

Data del DOGV
:   28-09-2021

Secció del DOGV
:   V. ANUNCIS - C) ALTRES ASSUMPTES

Número del document
:   2021/9592


Organisme emissor
:   Conselleria d'Hisenda i Model Econòmic

Tipus de document
:   Anunci

Informació pública de la pèrdua de la carta de pagament número 032020M32. [2021/9592]  
Vist que s'ha perdut l'original de la carta de pagament de la fiança núm. 032020M32 per import de 100,00 euros, a nom de Yaiza Recio Martín de la Peña amb DNI \*\*\*\*547\*\*, a favor de la Vicepresidència i Conselleria d'Igualtat i Polítiques Inclusives.  
En compliment de l'apartat tercer de l'Ordre de 14 de febrer de 1986, modificada per l'Ordre de 16 de desembre de 1996, de la Conselleria d'Economia i Hisenda, per la qual es regula el procediment de constitució i devolució de fiances, resolc:   
  
  
Es fa públic l'extraviament de la carta de pagament original esmentada; s'adverteix a la persona que la tinga que l'ha de presentar en la Tresoreria dels Serveis Territorials de la Conselleria d'Hisenda i Model Econòmic a Alacant i que es procedirà a la devolució de la fiança al seu titular si transcorren dos mesos des de la publicació d'aquest edicte en el Diari Oficial de la Generalitat Valenciana i no hi ha hagut cap reclamació.  
  
Alacant, 16 de setembre de 2021.- El director territorial de la Conselleria d'Hisenda i Model Econòmic a Alacant: Francisco Simoes Neto.
Diari Oficial de la Generalitat Valenciana


Sumari del DOGV 9145, del 06-08-2021 (2021/8175)

Informació pública de la sol·licitud d'autorització de l'explotació de recursos de la secció A), denominada «Vallés», en el terme municipal de Traiguera.
---------------------------------------------------------------------------------------------------------------------------------------------------------

### Dades del document

Número de DOGV
:   9145

Data del DOGV
:   06-08-2021

Secció del DOGV
:   V. ANUNCIS - C) ALTRES ASSUMPTES

Número del document
:   2021/8175


Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Anunci

Informació pública de la sol·licitud d'autorització de l'explotació de recursos de la secció A), denominada «Vallés», en el terme municipal de Traiguera. [2021/8175]  
Àridos y Hormigones Valles, SL, sol·licita autorització de l'explotació de recursos de la secció A) denominada «Vallés», en les parcel·les 48, 53, 54 i 55 del polígon 47 del terme municipal de Traiguera (Castelló), i presenta l'estudi d'impacte ambiental i el pla de restauració, juntament amb la resta de documentació tècnica prevista en la normativa d'aplicació.  
Cosa que es fa pública en compliment del que es preceptua en l'article 4 de la Llei 2/1989, de 3 de març, de la Generalitat Valenciana, d'impacte ambiental; en l'article 36 de la Llei 21/2013, de 9 de desembre, d'avaluació ambiental, i en l'article 6 del Reial decret 975/2009, de 12 de juny, sobre gestió de residus de les activitats extractives i de protecció i rehabilitació de l'espai afectat per les activitats mineres, a fi que els qui es consideren afectats d'alguna manera per l'activitat de què es tracta, puguen formular per escrit, durant el termini de 30 dies a partir de l'endemà de la present publicació, les observacions pertinents en el Servei Territorial d'Indústria, Energia i Mines de Castelló, c/ Cavallers, núm. 8, de dilluns a divendres de 09.00 a 14.00 hores.  
  
Podrà consultar-se aquest anunci en la seu electrònica:  
http://cindi.gva.es/es/web/energia/minas-castello  
  
Castelló de la Plana, 22 de juliol de 2021.- El cap del Servei Territorial d'Indústria, Energia i Mines: Gerardo Nebot Garcia.